**Erős vár a mi Istenünk!**

Igei köszöntés a 2024. év igéjével  
*„Minden dolgotok szeretetben menjen végbe!” (1Kor 16,14)*„Szeretetben” – Ismerjük a jézusi szeretet fokmérőjét. Nincs felső határa. Nincs feltételrendszere. Csak szeretet. Ugyanakkor – éppen ezért – talán a legtöbbször és leginkább félreértett. Hiszen ezt az abszolút értéket is sokszor relativizáljuk, viszonylagossá tesszük. Úgy gondoljuk, hogy ez a szeretet csakis az általunk jónak vélt módon működhet. De milyen szeretet az, amely kényszerít? Milyen szeretet az, amely gátol? Milyen szeretet az, amely embereket elutasít, másokat pedig felemel? Milyen szeretet az, amely bizonyos társadalmi csoportokat a másik ellen hangol? A végsőkig folytathatnánk a felsorolást. Mindannyian megtapasztaltunk ilyen – általunk szeretetlenségnek megélt – helyzeteket.  
De valóban szeretetlenség volt? Vajon szeretetlenség-​e az, amikor a szülő arra „kényszeríti” a kamaszt, hogy keljen fel az ágyáról, és segítsen a házimunkában? Vajon tényleg szeretetlenség az, amikor az ember egy függő embert meggátol abban, hogy éljen azzal a szerrel, amely az életét akarja irányítani? Vajon tényleg szeretetlenség az, amikor kimondjuk, hogy valakitől elköszönünk, és mást állítunk a helyére, akit jobbnak tartunk, mert így járunk el felelősségteljesen a ránk bízott nagyobb közösség érdekében? Vajon tényleg szeretetlenség az, amikor felhívjuk a figyelmet arra, hogy egy-​egy társadalmi csoport nagyon nehéz helyzetben van, és lehet, hogy több támogatást kellene, hogy kapjon minden oldalról?  
Azt gondolom, meg is válaszoltuk a kérdést. A szeretet relativizált, saját oldalunkról vizsgált mértékének nem felelnek meg a felsorolt helyzetek, állítások.  
De a szeretet abszolút mértékében ott van a másik, általunk talán láthatatlan oldal, amelyet először megértenünk, elfogadnunk kell ahhoz, hogy a szeretetet a maga teljességében el tudjuk fogadni, fel tudjuk fogni, majd aszerint tudjunk cselekedni. És nem feledhetjük, hogy Jézus szeretete mindig a gyengék, a kitaszítottak, a kiközösítettek, a törvényen kívüliek oldalán állt elsőként. A jézusi szeretetnek sem csak egyféle módja, nem csak egy „arca” van, nem csak úgy mutathatja meg magát, ahogyan én megismertem.  
Ha a jézusi szeretet szerint cselekszünk, a szeretet nemcsak hogy valósággá lesz, hanem az életünk részévé válik, ezáltal pedig a másik ember életére szintén befolyással bír majd. A krisztusi szeretet megtörténik, végbemegy, hatni fog, mert egyetlen dolog egészen bizonyos: a szeretet soha nem múlik el anélkül, hogy ne hagyna nyomot, ne lenne – akár életre szóló – hatása. Isten pedig elvárja tőlünk, hogy az előttünk álló évben minden dolgunk szeretetben menjen végbe, a szeretetünk pedig változást hozzon emberek életébe.

*Nagy Zoltán lelkész gondolati*

## 

**Tájékoztatás az állandó alkalmakról**

Imaóra: Minden hétfőn 19:15 Szpisák Jánosné – Ica néninél  
Bibliaóra: Minden csütörtök 18:00 Gyülekezeti terem  
Gyermek Hittan: Minden csütörtök 17:00 Gyülekezeti terem  
Ifi óra: Minden péntek 16:45 Pásztói Templom  
Férfi kör: Minden hónap 1. és 3. vasárnapján 18:00 Gyülekezeti terem  
Presbiteri ülés: Hónap 3. csütörtök 18:00 Gyülekezeti terem  
Ping-pong Est: Egyeztetés szerint szombat 18:00  
Füleki Istentiszt.: Márc – Nov hónap 3. vasárnap 14:30  
Szlovák nyelvű Istentiszt.: Márc – Nov hónap 4. vasárnap 15:00

**Programjaink Februártól – Augusztusig**

**Február:**

* 2. 9:00 Parókia Kertrendezés
* 11. Helyettesítési szolgálat – Sztojanovics András
* 12. 18:00 Lelkészválasztói Presbiteri ülés
* 18. 11:00 Istentisztelet után Tájékoztatói Közgyűlés a Lelkészválasztásról
* 18. 14:00 Csendséta Pároknak, 18:00 Mozi Est
* 22. 18:00 Presbiteri ülés
* 25. Jelöltlista kihirdetése

**Március:**

* 8. 16:45 Hittanversenyre közös készülés Pásztói Evangélikus Templomban
* 9. Országos Hittanverseny Megyei Forduló - Lucfalva
* 10. Választói Közgyűlés
* 14. 18:00 Böjti Esti Áhítat
* 21. 18:00 Presbiteri ülés
* 23. 09:00 Templom és templomkert takarítás
* 24. Visszaköltözés a Templomba  
  Tisztségviselők beiktatása
* 28. 17:00 Nagycsütörtöki istentisztelet
* 29. 11:00 Nagypénteki passiói istentisztelet
* 31. 05:30 Húsvét hajnali úrvacsorai istentisztelet
* 31. 11:00 Húsvét vasárnapi úrvacsorai istentisztelet

**Április:**

* 1. 11:00. Húsvét Hétfő Úrvacsorai Istentisztelet
* 2-5. Lelkészi szabadság
* 15-17. Lelkészi szabadság
* 18. 18:00 Presbiteri ülés
* 20. Országos Hittanverseny Döntője – Fasori Evangélikus Gimnázium
* 28. 11:00 GAS Szószékcsere – Horváth-Hegyi Ádám

**Május:**

* 4. Egyházmegyei Ifi Találkozó (egyeztetés alatt)
* 5. Édesanyák Köszöntése az istentiszteleten
* 9. 18:00 Mennybemenetel ünnepi istentisztelet
* 16. 18:00 Presbiteri ülés
* 19. 09:00 Pünkösd vasárnap úrvacsorai istentisztelet – Konfirmációi Emlékünnep (10-20-30-40-50… éve konfirmáltak meghívása)
* 20. 09:00 Pünkösd hétfői úrvacsorai istentisztelet  
   15:00 Egyházmegyei Énekkari Találkozó Sámsonházán
* 25. Egyházkerületi Missziói Nap - Miskolc

**Június:**

* 9. Tari Missziói Istentisztelet
* 20. 18:00 Presbiteri ülés
* 23. Tanévzáró Istentisztelet
* 24 - 28. Napközis Gyermektábor Pásztón

**Július és Augusztus:**

* Júl. 15 – 19. Ifi Tábor, vagy 10 – 14. Szélrózsa Ifjúsági Találkozó
* Júl. 22 - 31. Lelkészi szabadság
* Aug 4. Egyházmegyei Evangelizáció – Terény

Szeretettel ajánljuk a gyülekezet honlapját, Facebook oldalát és Youtube csatornáját is, melyeken folyamatos tájékoztatást kaphat, valamint több hasznos információ mellett az igehirdetéseket is elérheti olvasható, hallgatható és megtekinthető formában is.

Kérdéseivel és észrevételeivel forduljon bizalommal a gyülekezet lelkészéhez:

Sztyéhlik Csaba  
 +36/20-778-96-36  
 csaba.sztyehlik@lutheran.hu